Dómsmálaráðherra telur ekki þörf á því að gera breytingar á hegningarlögum til að taka á byrlun ólyfjanar. Ráðherra telur mikilvægara að skýra verkferla til að færa sönnur á byrlanir.
Aldrei hefur verið ákært fyrir byrlun án tengsla við annað brot. Áslaug Arna Sigurbjörnsdóttir dómsmálaráðherra segir lögin nógu skýr.
(( Við höfum ekki fengið ábendingar um að það sé ábótavant varðandi lagarammann. Þetta getur fallið undir hin ýmsu ákvæði hegningarlaganna sem er skýr og mikill refsirammi við og getur líka þyngt refsingar þannig að eru kannski frekar verkferlarnir og aðgangur að þjónustu sem að vantar til að geta fært sönnur á slíkar byrlanir. ))
Tölfræðiupplýsingar um byrlanir liggja ekki ljósar fyrir þar sem þær eru ekki skráðar sérstaklega sem frumbrot.
(( Það hefur verið til skoðunar að skrá þetta betur og hefur aukin skráningin í málakerfið en það þarf en það þarf síðan að athuga hvernig heilbrigðiskerfið getur tekið betur á móti þessu. ))